બાબા સાહેબ આંબેડકરની આ ૧૨૭મી જન્મજયંતીની ઉજવણી શાંતિ અને એખલાસભરી  રીતે ઊજવાય એ માટે રાજ્યના પોલીસ તંત્રે તકેદારીના તમામ પગલાંઓને આજે આખરીરૂપ આપ્યું હતું. ડો. બાબા સાહેબ આંબેડકર જન્મજયંતી મહોત્સવ  નગરયાત્રા સમિતિના પ્રમુખ મંગળ સૂરજકરની આગેવાની હેઠળ  પરંપરાગત રીતે ૩૬માં વર્ષે આજે ૧૪મી એપ્રિલે સાંજે ૪ વાગે સરસપુર સિદ્ધાર્થનગરખાતેથી  મહાનગરયાત્રાનો પ્રારંભ થયો હતો જેમાં ગુજરાત પ્રદેશ કોંગ્રેસ પ્રમુખ અમિત ચાવડા અને પ્રભારી રાજીવ સાતવ હાજર રહ્યાં હતા.